ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าข้าวโพด(ฉบับที่๒)พ.ศ.๒๕๓๕ อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้า ออกประกาศไว้ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่องหลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าข้าวโพดลงวันที่ ๙ กันยายน ๒๕๒๖ข้อ ๒ให้ผู้ทำการค้าขาออกซึ่งสินค้ามาตรฐานข้าวโพดจัดให้มีการตรวจสอบมาตรฐานสินค้า ตามหลักเกณฑ์และวิธีการดังต่อไปนี้๒.๑การจัดให้มีการตรวจสอบสินค้าข้าวโพดบรรจุกระสอบ แต่ละวันให้กระทำได้ในระหว่างเวลา๐๘.๐๐ นาฬิกา ถึงเวลา ๒๒.๓๐ นาฬิกา สำหรับการจัดให้มีการตรวจสอบสินค้าข้าวโพดไม่บรรจุกระสอบให้กระทำตามเวลาที่แจ้งรายละเอียดไว้ในคำร้องขอให้ออกใบรับรองมาตรฐานสินค้าหากจะจัดให้มีการตรวจสอบนอกเวลาดังกล่าวให้กระทำได้ต่อเมื่อได้รับอนุญาตเป็นหนังสือจกาสำนักงานมาตรฐานสินค้าหรือสำนักงานสาขาหรือผู้ที่สำนักงานมาตรฐานสินค้ามอบหมายในกรณีที่มีความจำเป็นต้องขยายเวลาการตรวจสอบโดยเร่งด่วนต่อจากการตรวจสอบตามกำหนดเวลาที่กล่าวข้างต้นทั้งสำหรับสินค้าข้าวโพดบรรจุกระสอบและสินค้าข้าวโพดไม่บรรจุกระสอบเพื่อส่งมอบสินค้าข้าวโพดให้ทันเวลาและไม่สามารถขออนุญาตเป็นหนังสือตามที่ระบุไว้ในวรรคหนึ่งก็ให้จัดให้มีการตรวจสอบตามเวลาที่ขยายต่อไปนั้นได้และผู้จัดให้มีการตรวจสอบต้องแจ้งความจำเป็นพร้อมกับรายละเอียดการตรวจสอบนั้นเป็นหนังสือให้สำนักงานมาตรฐานสินค้าทราบภายในกำหนด๕ วัน นับแต่วันที่มีการตรวจสอบนั้น๒.๒ สถานที่ที่จัดให้มีการตรวจสอบต้องอยู่ในท้องที่หรือเขตที่สำนักงานมาตรฐานสินค้าได้ประกาศกำหนดให้เป็นท้องที่หรือเขตที่จะจัดให้มีการตรวจสอบมาตรฐานสินค้าได้๒.๓สถานที่ที่จัดให้มีการตรวจสอบต้องมีแสงสว่างพอเพียงที่จะตรวจสอบมาตรฐานสินค้าได้๒.๔ให้แสดงเครื่องหมายเพื่อให้เห็นว่าสินค้าข้าวโพดที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ให้เป็นไปตามหลักเกณฑ์และวิธีการที่รัฐมนตรีกำหนด๒.๕สินค้าข้าวโพดที่จัดให้ชักตัวอย่างเพื่อตรวจสอบก่อนตรวจปล่อยตามที่ระบุในข้อ ๓ให้จัดแยกเป็นกองตามชั้นคุณภาพของสินค้าข้าวโพดไว้เป็นสัดส่วนในกรณีที่เป็นสินค้าข้าวโพดบรรจุกระสอบต้องมีปริมาณกองละไม่เกิน ๔,๐๐๐ เมตริกตันการจัดให้ชักตัวอย่างเพื่อการตรวจสอบก่อนตรวจปล่อยจะกระทำขณะลำเลียงสินค้าข้าวโพดเข้าเก็บในคลังสินค้าหรือที่เก็บสินค้าหรือถังไซโลหรือเมื่อเก็บอยู่ในคลังสินค้าหรือที่เก็บสินค้าหรือถังไซโลเรียบร้อยแล้วก็ได้ในกรณีที่เก็บสินค้าข้าวโพดอยู่ในถังไซโลเรียบร้อยแล้วถ้าไม่มีวิธีหรือไม่สามารถชักตัวอย่างสินค้าข้าวโพด ณส่วนที่ลึกลงไปจากด้านบนของสินค้าข้าวโพดไม่น้อยกว่า ๓ ใน ๔ส่วนของความสูงของสินค้าข้าวโพดในถังไซโลนั้น ก็ให้ลำเลียงหรือถ่ายเทสินค้าข้าวโพดในถังไซโลนั้นออกมาในปริมาณไม่น้อยกว่าร้อยละ๒ ของปริมาณสินค้าข้าวโพดทั้งหมดในถังไซโลเพื่อให้ชักตัวอย่างสำหรับกรณีที่ผู้ซื้อได้ทำความตกลงกับผู้ทำการค้าขาออกเกี่ยวกับการบรรรจุหุ้มห่อหรือวัตถุที่ใช้ในการบรรจุหุ้มห่อเป็นอย่างอื่นเช่นกระสอบที่ทอด้วยเส้นใยสังเคราะห์หรือถุงพลาสติกหรืออย่างอื่นที่จะเสียหายเมื่อชักตัวอย่างจะจัดให้มีการตรวจสอบขั้นก่อนตรวจปล่อยในขณะทำการบรรจุ(SupervisedPacking)ก็ได้ข้อ ๓ให้ผู้มีหน้าที่ตรวจสอบมาตรฐานสินค้าดำเนินการตรวจสอบมาตรฐานสินค้าข้าวโพดแยกเป็น๒ ขั้นตอน คือ การตรวจสอบก่อนตรวจปล่อยและการตรวจสอบขั้นตรวจปล่อยและให้ปฏิบัติตามหลักเกณฑ์และวิธีการดังต่อไปนี้๓.๑ การตรวจสอบก่อนตรวจปล่อย๓.๑.๑ในกรณีที่เป็นสินค้าข้าวโพดเก็บเป็นกองบรรจุกระสอบให้ชักตัวอย่างโดยวิธีสุ่มจากกระสอบไม่น้อยกว่าร้อยละ ๕ ของจำนวนกระสอบทั้งหมดจากด้านต่างๆ ของกองไม่น้อยกว่า ๒ ด้าน คือ ด้านบนของกอง ๑ ด้าน และด้านข้างอีกไม่น้อยกว่า ๑ด้านในกรณีที่ไม่อาจชักตัวอย่างโดยวิธีการดังกล่าวข้างต้นได้เนื่องจากวัตถุที่ใช้ในการบรรจุหุ้มห่อเป็นกระสอบที่ทอด้วยเส้นใยสังเคราะห์หรือถุงพลาสติกหรืออย่างอื่นที่ผู้ซื้อได้ทำความตกลงกับผู้ทำการค้าขาออกให้ชักตัวอย่างจากกระสอบหรือภาชนะบรรจุที่สุ่มมาจากกองสินค้าไม่น้อยกว่าร้อยละ ๒ของจำนวนกระสอบหรือภาชนะบรรจุทั้งหมดด้วยวิธีการเปิดปากถุงหรือผ่าปากกระสอบหรือภาชนะบรรจุสินค้าหรือให้ชักตัวอย่างจากทุกกระสอบหรือภาชนะบรรจุในขณะทำการบรรจุ (SupervisedPacking)พร้อมทั้งตรวจสอบการบรรจุหุ้มห่อตลอดจนวัตถุที่ใช้ในการบรรจุหุ้มห่อและให้สุ่มสินค้าในขณะทำการบรรจุให้ได้ปริมาณรวมกันไม่น้อยกว่า ๐.๕กิโลกรัมทุกระยะ ๑๐๐ เมตริกตันเพื่อตรวจสอบความชื้นและทุกระยะ ๒๐๐ เมตริกตันเพื่อตรวจสอบเมล็ดสีอื่นเมล็ดลีบ เมล็ดเสียบางส่วน เมล็ดเสียมาก เมล็ดที่ถูกแมลงทำลาย เมล็ดแตกและวัตถุอื่น๓.๑.๒ในกรณีที่เป็นสินค้าข้าวโพดเก็บเป็นกองไม่บรรจุกระสอบให้ชักตัวอย่างโดยวิธีสุ่มจากจุดต่างๆ ที่ลึกลงไปจากผิวกองไม่น้อยกว่า ๐.๕ เมตร รอบ ๆ กองสินค้าแต่ละจุดที่อยู่ข้างเคียงกันมีระยะห่างกันในรัศมีไม่เกิน๒ เมตร และให้ชักตัวอย่างแต่ละจุดไม่น้อยกว่า ๐.๕ กิโลกรัม๓.๑.๓ในกรณีที่เป็นสินค้าข้าวโพดที่เก็บในถังไซโล ให้ชักตัวอย่างโดยวิธีสุ่มทุก ๆระยะความลึก ๑ เมตร ให้ได้ตัวอย่างไม่น้อยกว่า ๑ กิโลกรัม จากด้านบนของสินค้าข้าวโพดในถังไซโลนั้นเรื่อยไปจนถึงระดับความลึกไม่น้อยกว่า๓ ใน ๔ ของความสูงของสินค้าข้าวโพดในถังไซโลหรือให้สุ่มชักตัวอย่างจากสินค้าข้าวโพดที่ลำเลียงหรือถ่ายเทออกมาตามที่ระบุในข้อ๒.๕ วรรคสาม ทุกระยะ แต่ละระยะต้องมีปริมาณสินค้าข้าวโพดไม่เกิน ๑ เมตริกตันโดยให้ชักตัวอย่างระยะละไม่น้อยกว่า ๐.๕ กิโลกรัม๓.๑.๔ในกรณีที่เป็นสินค้าข้าวโพดกำลังลำเลียงเข้าเก็บในคลังสินค้าหรือที่เก็บสินค้าหรือถังไซโลให้ชักตัวอย่างโดยวิธีสุ่มจากรถบรรทุกทุกคันรถหรือทุก ๆหน่วยที่มีปริมาณใกล้เคียงกับ ๑ คันรถ คันรถละหรือหน่วยละไม่น้อยกว่า ๐.๕ กิโลกรัมถ้าสินค้าข้าวโพดที่กำลังลำเลียงเป็นสินค้าข้าวโพดบรรจุกระสอบให้ชักตัวอย่างโดยวิธีสุ่มจากกระสอบไม่น้อยกว่าร้อยละ๕ ของจำนวนกระสอบทั้งหมด และต้องได้ปริมาณตัวอย่างไม่น้อยกว่าคันรถละหรือหน่วยละ๐.๕ กิโลกรัม๓.๑.๕ ให้นำตัวอย่างสินค้าข้าวโพดจากแต่ละกองหรือจากแต่ละถังไซโลที่ชักไว้ตาม๓.๑.๑ หรือ ๓.๑.๒ หรือ ๓.๑.๓ หรือ ๓.๑.๔แล้วแต่กรณีมาคลุกเคล้ากันให้เป็นตัวอย่างเดียวสำหรับแต่ละกองหรือแต่ละถังไซโลนั้นแล้วทอนจนเหลือตัวอย่างประมาณ ๓ กิโลกรัม แบ่งตัวอย่างส่วนที่เหลือออกเป็น ๖ ส่วนแต่ละส่วนมีน้ำหนักไม่น้อยกว่า ๐.๕ กิโลกรัมนำตัวอย่างแต่ละส่วนบรรจุลงในถุงหรือภาชนะที่ป้องกันการเปลี่ยนแปลงสภาพของตัวอย่างได้ผนึกสลากแสดงวันเดือนปีและปริมาณสินค้าข้าวโพดในกองหรือถังไซโลที่ชักตัวอย่างแล้วให้ผู้มีหน้าที่ตรวจสอบมาตรฐานสินค้าและผู้แทนผู้จัดให้มีการตรวจสอบที่อยู่ในขณะชักตัวอย่างลงลายมือชื่อกำกับไว้ทำตราประทับปากถุงหรือภาชนะและให้ผู้ที่เกี่ยวข้องดังกล่าวข้างต้นลงลายมือชื่อกำกับไว้ที่รอยผนึกสลากปากถุงหรือภาชนะอีกครั้งหนึ่งมอบตัวอย่างดังกล่าวให้ผู้มีหน้าที่รับมอบตามที่กำหนดไว้ในกฎกระทรวงในกรณีที่สำนักงานมาตรฐานสินค้าเป็นผู้ดำเนินการตรวจสอบให้ดำเนินการตามวรรคหนึ่งแต่ให้ทอนและแบ่งตัวอย่างออกเป็น ๔ ส่วนส่งมอบตัวอย่างดังกล่าวให้แก่ผู้ทำการค้าขาออก ๑ ส่วนและนำส่งสำนักงานมาตรฐานสินค้า ๓ ส่วน๓.๑.๖ ให้ประทับ ปิด หรือผูกติด ตรา แผ่นป้ายหรือสลากแสดงวันเดือนปีและปริมาณสินค้าข้าวโพดกองหรือถังไซโลที่ชักตัวอย่างแล้วทำตราประทับสินค้าข้าวโพดกองหรือถังไซโลที่ได้ชักตัวอย่างไว้แล้วนั้นในลักษณะที่สามารถใช้เป็นหลักฐานในการรักษาสินค้านั้นมิให้ถูกเพิ่มเติมสับเปลี่ยนหรือเปลี่ยนแปลงได้๓.๒ การตรวจสอบขั้นตรวจปล่อย๓.๒.๑ สินค้าข้าวโพดที่จะตรวจสอบขั้นตรวจปล่อยได้ต้องเป็นสินค้าข้าวโพดที่ปรากฏผลการตรวจสอบขั้นก่อนตรวจปล่อยว่าถูกต้องตามมาตรฐานที่กระทรวงพาณิชย์กำหนดหรือในกรณีที่มีการซื้อขายตามตัวอย่างต้องปรากฏผลกาตรวจสอบขั้นก่อนตรวจปล่อยว่ามีคุณภาพไม่ต่ำกว่าตัวอย่างหรือเงื่อนไขที่ผู้ซื้อได้ตกลงไว้๓.๒.๒ ให้ตรวจสอบสินค้าข้าวโพดทางกายภาพตรวจสอบวัตถุที่ใช้ในการบรรจุหุ้มห่อรวมตลอดถึงการเย็บ ปิด ผนึกพร้อมทั้งชักตัวอย่างไว้ทุก ๆ กระสอบหรือทุก ๆ หน่วยบรรจุในกรณีที่มิได้บรรจุหุ้มห่อให้ชักตัวอย่างทุก ๆคันรถหรือทุกหน่วยหรือทุกระยะขณะลำเลียงสินค้าข้าวโพดในปริมาณที่เท่ากับ ๑คันรถบรรทุก โดยให้ชักตัวอย่างคันรถละหรือหน่วยละไม่น้อยกว่า ๐.๕ กิโลกรัมในกรณีที่การบรรจุหุ้มห่อหรือวัตถุที่ใช้ในการบรรจุหุ้มห่อไม่อยู่ในสภาพที่จะชักตัวอย่างทุกกระสอบหรือทุกภาชนะบรรจุได้ให้สุ่มทั้งกระสอบหรือภาชนะบรรจุสินค้าที่กำลังตรวจปล่อยเป็นระยะ ๆไม่น้อยกว่าร้อยละ ๑๐ของจำนวนกระสอบหรือภาชนะบรรจุทั้งหมดในแต่ละคำร้องขอให้ออกใบรับรองมาตรฐานสินค้าและเปิดปากกระสอบหรือภาชนะบรรจุเพื่อชักตัวอย่างสำหรับสินค้าในกองที่ได้ดำเนินการตรวจสอบแล้วในขณะทำการบรรจุ(SupervisedPacking)ไม่ต้องตรวจสอบและชักตัวอย่างซ้ำอีก เว้นแต่สินค้าในกองนั้นเก็บไว้นานเกินกว่า ๑๕วันนับแต่วันที่ได้ทำตราประทับกองสินค้าไว้ครั้งแรกให้สุ่มทั้งกระสอบหรือภาชนะบรรจุจากกองสินค้าไม่เกินร้อยละ๒ ของจำนวนกระสอบหรือภาชนะบรรจุทั้งหมด เพื่อตรวจสอบคุณภาพของสินค้าตามข้อ ๓.๒.๓อีกครั้งหนึ่ง๓.๒.๓ ในระหว่างการตรวจสอบให้สุ่มตัวอย่างจากกองหรือจากถังไซโล ณ จุดที่กำลังตรวจปล่อยทุก ๆ ๑๐๐เมตริกตันที่ขนออกไปให้ได้ตัวอย่างรวมกันไม่น้อยกว่า ๐.๕กิโลกรัมแล้วตรวจสอบความชื้น สำหรับอัตราส่วนของเมล็ดสีอื่น เมล็ดลีบเมล็ดเสียบางส่วน เมล็ดเสียมาก เมล็ดที่ถูกแมลงทำลาย เมล็ดแตก วัตถุอื่นให้ตรวจสอบทุกตัวอย่างเว้นหนึ่งตัวอย่างในกรณีการตรวจสอบตัวอย่างตามวรรคหนึ่งปรากฏผลว่าไม่ถูกต้องตามมาตรฐานหรือตามตัวอย่างหรือเงื่อนไขที่ตกลงซื้อขายกันไว้ก็ให้ระงับการตรวจสอบสินค้าข้าวโพดกองหรือถังไซโลนั้นแล้วให้ผู้จัดให้มีการตรวจสอบคัดแยกหรือลำเลียงหรือถ่ายเทสินค้าข้าวโพดส่วนที่ปรากฏผลการตรวจสอบต่อไปมาตรวจสอบในลักษณะเดียวกันอีกครั้งหนึ่งถ้าปรากฏผลการตรวจสอบตัวอย่างว่ามีคุณภาพถูกต้องก็ให้ตรวจปล่อยสินค้าข้าวโพดส่วนนั้นต่อไปได้ในกรณีที่สินค้าข้าวโพดมีคุณภาพไม่ถูกต้องแต่มิใช่เนื่องจากมีความชื้นเกินกำหนดถ้าผู้จัดให้มีการตรวจสอบนำสินค้าข้าวโพดจากส่วนอื่นในกองเดียวกันหรือจากกองหรือถังไซโลอื่นที่ปรากฏผลการตรวจสอบขั้นก่อนตรวจปล่อยแล้วว่าถูกต้องตามมาตรฐานหรือตามตัวอย่างหรือเงื่อนไขที่ตกลงซื้อขายกันไว้แล้วแต่กรณีมาผสมหรือคลุกเคล้ากับสินค้าข้าวโพดจุดที่ปรากฏผลการตรวจสอบตัวอย่างว่ามีคุณภาพไม่ถูกต้องนั้นจนมีคุณภาพถูกต้องก็ให้ตรวจปล่อยสินค้าข้าวโพดนั้นต่อไปได้๓.๒.๔ให้ผู้มีหน้าที่ตรวจสอบมาตรฐานสินค้ารักษาตัวอย่างที่ชักไว้ขณะตรวจสอบตาม ๓.๒.๒ในลักษณะที่สามารถป้องกันการเพิ่มเติมสับเปลี่ยนหรือเปลี่ยนแปลงได้๓.๒.๕ การตรวจสอบน้ำหนักในกรณีที่เป็นสินค้าข้าวโพดบรรจุกระสอบถ้าชั่งเป็นรายกระสอบให้ชั่งไม่น้อยกว่าร้อยละ ๕ของจำนวนกระสอบที่จะพึงออกใบรับรองมาตรฐานสินค้าให้ถ้าชั่งพร้อมทั้งคันรถบรรทุกที่ใช้บรรทุกให้ชั่งไม่น้อยกว่าร้อยละ๒ของจำนวนเที่ยวรถที่ใช้บรรทุกสินค้าข้าวโพดที่จะพึงออกใบรับรองมาตรฐานสินค้าให้ทั้งหมดแต่ทั้งนี้สินค้าข้าวโพดที่จะพึงออกใบรับรองมาตรฐานสินค้าให้ทั้งหมดแต่ทั้งนี้สินค้าข้าวโพดที่บรรทุกอยู่ในรถแต่ละเที่ยวนั้นต้องมีจำนวนที่เป็นกระสอบเท่ากันในกรณีเป็นสินค้าข้าวโพดไม่บรรจุกระสอบให้ตรวจสอบน้ำหนักเต็มจำนวนที่จะพึงออกใบรับรองมาตรฐานสินค้าให้ทั้งหมด๓.๒.๖เมื่อตรวจสอบตามคำร้องขอให้ออกใบรับรองมาตรฐานสินค้าแต่ละคำร้องขอครบถ้วนแล้วให้จัดทำตัวอย่างที่ได้ชักไว้ตาม ๓.๒.๒ ตามหลักเกณฑ์และวิธีการและส่งมอบให้ผู้มีหน้าที่รับมอบดังระบุไว้ใน ๓.๑.๕ในกรณีที่คำร้องขอให้ออกใบรับรองมาตรฐานสินค้ามีปริมาณเกินกว่า ๑,๐๐๐เมตริกตันให้จัดทำตัวอย่างหนึ่งตัวอย่างต่อสินค้าข้าวโพด ๑,๐๐๐ เมตริกตันเศษของ๑,๐๐๐ เมตริกตัน ตั้งแต่ ๕๐๐ เมตริกตันขึ้นไปให้ถือเป็น ๑,๐๐๐ เมตริกตันการออกใบรับรองผลการตรวจสอบมาตรฐานหรือผลการวิเคราะห์ตัวอย่างให้ถือผลเฉลี่ยของผลวิเคราะห์ตัวอย่างทั้งหมดของคำร้องขอนั้นเป็นเกณฑ์ในกรณีที่ผู้ทำการค้าขาออกซึ่งสินค้ามาตรฐานแจ้งความประสงค์จะขอให้ออกใบรับรองผลการตรวจสอบมาตรฐานสินค้าหรือผลการวิเคราะห์ตัวอย่างเป็นตอนๆ ตามปริมาณที่ตรวจสอบเสร็จตามที่แจ้งความประสงค์ไว้โดยไม่ต้องรอให้การตรวจสอบครบถ้วนตามคำร้องขอให้ออกใบรับรองมาตรฐานสินค้าให้จัดทำตัวอย่างหนึ่งตัวอย่างต่อสินค้าข้าวโพดที่ได้ตรวจสอบแล้วเสร็จตามปริมาณที่แจ้งความประสงค์ไว้แต่ทั้งนี้ต้องมีปริมาณไม่เกิน ๑,๐๐๐ เมตริกตันและให้นำความในวรรคหนึ่งมาใช้บังคับโดยอนุโลมในกรณีที่เป็นสินค้าที่ได้ดำเนินการตรวจสอบแล้วในขณะทำการบรรจุ(SupervisedPacking)ผลวิเคราะห์ตัวอย่างตามคำร้องขอให้ออกใบรับรองมาตรฐานสินค้าแต่ละคำร้องขอให้อนุโลมตามผลวิเคราะห์ตัวอย่างขั้นก่อนตรวจปล่อย โดยไม่ต้องจัดทำตัวอย่างอีก๓.๒.๗ในกรณีที่ต้องบรรทุกสินค้าข้าวโพดที่ได้รับการตรวจสอบไปขนถ่าย ณท่าเรือซึ่งอยู่ห่างไกลจากสถานที่ที่จัดให้มีการตรวจสอบให้ทำตราประทับสินค้าข้าวโพดที่บรรทุกอยู่ในยานพาหนะนั้นไว้ในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยนหรือเปลี่ยนแปลงไว้จนกว่าจะเริ่มขนถ่าย๓.๒.๘เมื่อสิ้นเวลาการตรวจสอบในแต่ละวันและการจัดให้มีการตรวจสอบนั้นยังไม่แล้วเสร็จหรือในกรณีที่การตรวจสอบแล้วเสร็จแต่ยังมีสินค้าข้าวโพดที่ได้ชักตัวอย่างเพื่อตรวจสอบขั้นตรวจปล่อยคงเหลืออยู่อีกและผู้จัดให้มีการตรวจสอบประสงค์จะจัดให้มีการตรวจสอบขั้นตรวจปล่อยซึ่งสินค้าข้าวโพดนั้นในครั้งต่อไปให้ทำตราประทับสินค้าข้าวโพดกองหรือถังไซโลที่เหลืออยู่นั้นเพื่อป้องกันการเพิ่มเติมสับเปลี่ยนหรือเปลี่ยนแปลงไว้ด้วยประกาศฉบับนี้ให้ใช้บังคับเมื่อพ้นกำหนด ๑๕วัน นับถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๓ มีนาคม ๒๕๓๕อมเรศ ศิลาอ่อนรัฐมนตรีว่าการกระทรวงพาณิชย์อุษมล/ผู้จัดทำ๒๐กันยายน ๒๕๕๔[๑] ราชกิจจานุเบกษาเล่ม ๑๐๙/ตอนที่ ๔๑/หน้า ๓๔๖๐/๒๔ มีนาคม ๒๕๓๕